Document ID: 32005R1994

KOMISJONI MÄÄRUS (EÜ) nr 1994/2005,
7. detsember 2005,
millega määratakse kindlaks põhisaadused, mis ei vasta eksporditoetuste ettemakse saamise tingimustele
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 18 esimest lõiku, ning muude põllumajandussaaduste ja -toodete turu ühist korraldust käsitlevate määruste vastavaid sätteid,
võttes arvesse nõukogu 4. märtsi 1980. aasta määrust (EMÜ) nr 565/80 põllumajandustoodetele antavate eksporditoetuste ettemaksete kohta, (2)
ning arvestades järgmist:
(1)
Komisjoni 17. juuni 1981. aasta määrust (EMÜ) nr 1618/81, millega määratakse kindlaks põhisaadused, mis ei vasta eksporditoetuste ettemakse saamise tingimustele (3) on korduvalt oluliselt muudetud. (4) Selguse ja otstarbekuse huvides tuleks kõnealune määrus kodifitseerida.
(2)
Määruse (EMÜ) nr 565/80 artikli 4 lõiget 2 kohaldatakse põhisaadustest valmistatud töödeldud toodete ja kaupade suhtes, tingimusel et võrreldavate toodete sisese töötlemise kord ei ole keelatud. Tuleks koostada määruse (EMÜ) nr 565/80 artiklis 8 osutatud toodete loetelu. Sisene töötlemine on keelatud teatavate toodete puhul, mis on võrreldavad põhisaadustega.
(3)
Käesoleva määrusega ettenähtud meetmed on kooskõlas kõigi asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Põhisaadused, mis ei vasta määruse (EMÜ) nr 565/80 artiklis 4 osutatud korra kohaldamise tingimustele, on loetletud käesoleva määruse I lisas.
Need põhisaadused arvatakse sellest korrast välja ainult siis, kui need on ette nähtud selliste toodete töötlemiseks, mis on nimetatud:
a)
määruse (EÜ) nr 1784/2003 I lisas, välja arvatud CN-koodi 2309 alla kuuluvad tooted;
b)
nõukogu määruse (EÜ) nr 1785/2003 (5) artikli 1 lõike 1 punktis c.
Artikkel 2
Määrus (EMÜ) nr 1618/81 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. detsember 2005

Labels: 3
4
6